૨ ઓગસ્ટે ફરીથી ઓપરેશન કરાયું, અગાઊના ઓપરેશનના તૂટી ગયેલા ટાંકાને લીધે સેપ્ટિક થઈ ગયેલું, આઠ કલાકના એ ઓપરેશન પછી જ્યારે ડોક્ટરો બહાર આવ્યા ત્યારે અમિતાભનું જીવન ભગવાનના સહારે હતું, એ પછી તરતજ બ્રિટિશ સર્જન પીટર કોટને ઓપરેશન દ્વારા લોહી વહેતુ હતુ એવા આંતરીક ઘાને તેમણે બાળીને બંધ કરી દીધા. ૪ ઓગસ્ટે જ્યારે રાજીવ ગાંધી ત્યાઁ પહોંચ્યા ત્યારે અમિતાભ બેહોશ હતા, તે પછી ચારેક દિવસમાઁ ઈન્દિરા ગાંધી પણ સોનિયા ગાંધી સાથે તેમને જોવા આવ્યા. દમની તકલીફને કારણે ગળામાંથી પણ એક નળી અમિતાભને લગાડેલી હતી. આ આખોય વખત તેમના માટે આખા દેશમાં પૂજા, પ્રાર્થના, નમાઝ, બંદગી થતા રહ્યા, લોકો તેમના માટે ચિંતિત રહ્યા, બધા સમાચારપત્રોમાં તેમના તબીયતના બુલેટિન પ્રસ્તુત થતાં. ૨૪ સપ્ટેમ્બરે બ્રિચકેઁડી હોસ્પિટલથી તે ઘરે પ્રતીક્ષા બંગલે પાછા આવ્યા, આખા રસ્તાની દિવાલો તેમના માતે શુભેચ્છા સંદેશથી ભરેલી હતી, લોકો તેમના ઘરની બહાર કેઅઠા થયેલા. એ બધા તરફ હાથ હલાવીને અમિતાભે કૃતયતા વ્યક્ત કરી. એ પછી ઘરે પાછા આવ્યા બાદ તરત તેમણે મનમોહન દેસાઈને બોલાવીને પેલું દ્રશ્ય ફરી જોવાની ઈચ્છા વ્યક્ત કરેલી અને એમ થયું પણ ખરું. વિશ્વભરના માધ્યમોએ તેમના આ અકસ્માતની નોંધ લીધી. લાખો લોકોએ તેમના માટે ઉપવાસ કરેલા, માનતાઓ રાખી હતી, મંદિર મસ્જિદ, દેવળોમાં પ્રાર્થનાઓ થયેલી, યજ્ઞો થયેલા, લોકોના પ્રેમનો આસ્વાદ અમિતાભે પણ એ પહેલી જ વખત ચાખ્યો. મનમોહન દેસાઈ કહે છે કે આ વ્યક્તિની વિશેષતા, તેનો વર્ગ, તેની ભદ્રતા આખા ફિલ્મજગતમાં શોધી નહીં મળે. કોઈક બીજુ હોત તો કહેત કે તે હવે પુનિત સાથે કામ નહીં કરે, પરંતુ અમિતાભે તો પહેલો શોટ તેમની સાથે જ આપ્યો, જ્યાંથી દ્રશ્ય અટક્યું હતું ત્યાંથી ફરી શરૂ થયું.